Poznámky z OBN 8. A – posledné učivá

**Zložky štátnej moci**

Aby nedochádzalo k zneužitiu moci v štáte je moc rozdelená na 3 zložky:

1. Zákonodarnú

2. Výkonnú

3. Súdnu.

Zákonodarnú moc tvorí parlament, ktorého úlohou je:

* Prijímať a meniť ústavu
* Prijímať a meniť zákony
* Schvaľovať rozpočet
* Posudzovať činnosť vlády.

Výkonnú moc tvoria vláda a prezident.

Prezident je hlavou štátu, je volený občanmi na 5 ročné funkčné obdobie. Prezident má tieto právomoci:

* Dojednáva medzinárodné zmluvy
* Prijíma a poveruje vyslancov
* Vyhlasuje referendum
* Podpisuje zákony.

K súdnej moci patria súdy.

**Zákonodarná moc:**

Parlament SR – Národná rada SR – tvorí ju 150 poslancov, ktorých volia občania na 4 roky. Poslancom sa môže stať každý občan SR, ktorý dosiahol vek 21 rokov a má trvalý pobyt v SR. Poslanci NR predkladajú zákony – tento proces sa volá zákonodarná iniciatíva. Schválený zákon je uverejnený v Zbierke zákonov SR, zákon týmto uverejnením nadobúda platnosť – toto uverejnenie sa nazýva zákonodarný proces.

**Právne normy:**

Aby existoval v štáte poriadok sú zavedené právne normy. Norma je vzor správania, záväzné pravidlo.

Existujú 4 druhy noriem:

1. Náboženské

2. Estetické

3. Morálne

4. Právne.

Právne normy majú podobu zákonov, nariadení. Právny systém je záväzný pre všetkých, jeho dodržiavanie si štát vynucuje (polícia, súdy).

**Právne vedomie:**

Spravodlivosť je jedna zo základných ľudských hodnôt. Právny štát je taký, v ktorom platia zákony a občan má právnu istotu. Právne vedomie je súhrn právnych názorov a predstáv ľudí o práve a o jeho dodržiavaní.

**Právny poriadok SR**

Právo = právny systém je súhrn právnych noriem v určitom štáte.

Hierarchia právnych predpisov:

1. Ústava

2. zákony

3. Nariadenia vlády

4. Vyhlášky, výnosy a opatrenia

5. Všeobecne záväzné nariadenia.

Žiadny právny predpis nemôže byť v rozpore s Ústavou SR.